CELEX: 62014TN0155
Language: fi
Date: 2014-03-07 00:00:00
Title: Asia T-155/14: Kanne 7.3.2014 – ANKO v. komissio

10.6.2014   
            
            
               FI
            
            
               Euroopan unionin virallinen lehti
            
            
               C 175/46
            
         Kanne 7.3.2014 – ANKO v. komissio
   (Asia T-155/14)
   2014/C 175/64
   Oikeudenkäyntikieli: kreikka
   
      Asianosaiset
   
   
      Kantaja: ANKO Anonymos Etairia Antiprosopeion, Emporiou kai Viomichanias (Ateena, Kreikka) (edustaja: asianajaja V. Christianos)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että 325 823,16 euron kokonaismäärä, jonka komissio vaatii palautettavaksi tukikelvottomia kustannuksia vastaavana ja jonka se on jo maksanut kantajalle PERSONA-hankkeesta, sekä 280 747,45 euron kokonaismäärä, jonka komissio vaatii palautettavaksi tukikelvottomia kustannuksia vastaavana ja jonka se on jo maksanut kantajalle TERREGOV-hankkeesta, vastaavat tukikelpoisia kustannuksia
            
         
               —
            
            
               toteamaan, että 6 752,74 euron määrä vastaa tukikelpoisia kustannuksia, joita ANKOlle aiheutui PERSONA-hankkeen yhteydessä, ja komissio on siten velvollinen suorittamaan ne ANKOlle
            
         
               —
            
            
               velvoittamaan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kyseinen kanne koskee komission vastuuta sopimuksista nro a) 045 459 ja b) 507 749 hankkeiden a) PERSONA ja b) TERREGOV toteuttamisesta SEUT 272 artiklan nojalla.
   Tarkemmin ottaen kantaja väittää, että vaikka se on täyttänyt sopimusvelvoitteensa, komissio on edellä mainittujen sopimusten, vilpittömän mielen periaatteen, oikeuksien väärinkäyttöä koskevan kiellon ja suhteellisuusperiaatteen vastaisesti vaatinut ANKOlle maksettujen summien palauttamista tukikelvottomina kustannuksina. Tästä syystä kantaja väittää ensinnäkin, että se, että komissio hylkäsi lähes kaikkien niiden määrien tukikelpoisuuden, jotka se oli maksanut kantajalle PERSONA- ja TERREGOV-hankkeista, sekä vaatii niiden palauttamista perusteettomasti maksettuina, on vastoin komissiolla ANKOa kohtaan olevia sopimusvelvoitteita. Kantaja väittää toiseksi, että kyseisten määrien palauttaminen kokonaisuudessaan on suhteetonta ja kohtuutonta.